Buster Keaton

**Joseph Frank "Buster" Keaton** (4. oktobar 1895 &ndash; 1. februar 1966.) bio je Oscarom nagrađeni američki komični glumac i filmaš. Najpoznatiji je po svojim nijemim filmovima, gdje mu je zaštitni znak bila fizička komedija kombinirana s stoičkim, bezizražajnim izrazom lica, zbog koga je stekao nadimak "Veliko kameno lice". Također je stekao nadimak "Michelangelo nijeme komedije".

Danas se općenito smatra kako je sa Keaton svojom karijerom glumca i režisera stvorio jedan od najinovativnijih i najvažnijih opusa u historiji filma. Tako ga je *[[Entertainment Weekly]]* proglasio sedmim najvećim filmskim režiserom svih vremena.

## Biografija
Keaton je odrastao u porodici vodviljskih zabavljača, a s roditeljima je počeo nastupati u dobi od 3 godine, razvivši s vremenom kako akrobatske vještine, tako i sposobnost da stalno drži svoje "kameno lice". Godine 1916. ga je očev alkoholizam natjerao da napusti porodičnu trupu i okuša sreću kao samostalni zabavljač. Ispočetka skeptičan prema novom mediju filma, Keaton je godine 1917. na nagovor svog prijatelja Roscoea Arbucklea pristao nabaviti i proučiti filmsku kameru, a potom potražiti posao u filmskim studijima.

Keaton je u Hollywoodu brzo napredovao od statista do glavne zvijezde, a potom i režisera kratkometražnih komedija. Od njih je prešao na dugometražne koje se smatraju jednim od najboljih u eri nijemog filma, a znameniti *[[General (1927 film)|General]]* jednim od najvažnijih i najboljih filmova u historiji kinematografije.

Dolazak zvučnog filma je pogodio Keatona koji zbog ospjednusti Hollywooda novim medijem nije bio u stanju koristiti svoj najbolji talent. Dodatne probleme je izazvao raspad braka s Natalie Talmadge koji ga je financijski upropastio, a zatim i vlastiti alkoholizam zbog koga je 1930-ih kraće vrijeme boravio u sanatoriju. Tamo se oženio bolničarkom Mae Scriven; taj je brak također završio financijski katastrofalnim razvodom.

Tek kada se 1940. oženio za Eleanor Morris uspio je pobijediti alkoholizam i karijera mu se oporavila te je počeo dobivati karakterne uloge. 1950-ih je počeo nastupati na televiziji, a tada su se i nove generacije počele zanimati za njegov rad, te je priznat kao veliki umjetnik. Homage je predstavljala i *[[Once Upon A Time (The Twilight Zone)|Once Upon A Time]]*, epizoda SF-serije *[[The Twilight Zone|Zona sumraka]]*, gdje je tumačio vremenskog putnika iz 1890. godine bačenog u 1960. godinu, a koja je djelomično snimljena u tehnici nijemog filma.

Keatonov posljednji nastup bio je u filmskom mjuziklu *[[A Funny Thing Happened on the Way to the Forum (film)|A Funny Thing Happened on the Way to the Forum]]* gdje je usprkos dobi od 70 godina i činjenici da je umirao od raka, uspješno izvodio složene kaskaderske scene.

## Reference

## Povezano
* Camille Keaton
* Harry Keaton
* Joe Keaton
* Myra Keaton
* Louise Keaton
* Jackie Chan
* Natalie Talmadge

## Vanjske veze

* 
* 
* 
* The International Buster Keaton Society 
* Encyclopaedia Britannica, Buster Keaton
* Buster Keaton Museum
* Annual Buster Keaton Convention, Muskegon, MI 
* Annual Buster Keaton Celebration, Iola, KS 
* They Shoot Pictures, Don't They?
* The Actors' Colony in Muskegon MI 1908–1938
* Virtual History - Bibliography and Tobacco Cards
* The first Buster Keaton LiveJournal community
* Juha's Buster Keaton Page (link resource) 
* Buster Keaton Photo Galleries  (includes rare images of BK smiling and laughing)
* Buster Keaton on Comedy and Making Movies , an online seminar from Columbia University
* Buster Keaton: From Butcher Boy To Scribe 
* Six contemporary interviews with Buster Keaton
* ''That Old Feeling: Fatty and Buster'' at *[[Time (časopis)|Time]]* online.
* Buster Keaton museum 
* Keaton biography 
* Buster Keaton in Five Easy Clips